CELEX: 62009CN0385
Language: et
Date: 2009-09-29 00:00:00
Title: Kohtuasi C-385/09: Eelotsusetaotlus, mille esitas Mokestinių ginčų komisija prie Lietuvos Respublikos vyriausybės (Leedu Vabariik) 29. septembril 2009 — Nidera Handelscompagnie B.V. versus Valstybinės mokesčių inspekcija prie Lietuvos Respublikos finansų ministerios

19.12.2009   
            
            
               ET
            
            
               Euroopa Liidu Teataja
            
            
               C 312/17
            
         Eelotsusetaotlus, mille esitas Mokestinių ginčų komisija prie Lietuvos Respublikos vyriausybės (Leedu Vabariik) 29. septembril 2009 — Nidera Handelscompagnie B.V. versus Valstybinės mokesčių inspekcija prie Lietuvos Respublikos finansų ministerios
   (Kohtuasi C-385/09)
   2009/C 312/28
   Kohtumenetluse keel: leedu
   
      Eelotsusetaotluse esitanud kohus
   
   Mokestinių ginčų komisija prie Lietuvos Respublikos vyriausybės (Leedu Vabariik)
   
      Põhikohtuasja pooled
   
   
      Kaebuse esitaja: Nidera Handelscompagnie B.V.
   
      Vastustaja: Valstybinės mokesčių inspekcija prie Lietuvos Respublikos finansų ministerios
   
      Eelotsuse küsimused
   
   
               1.
            
            
               Kas õigusnormid, mille kohaselt on käibemaksu mahaarvamise õigus antud üksnes käibemaksukohustuslastele — st ainult maksukohustuslastele, kes on liikmesriigis (käesoleval juhul Leedus) ettenähtud korra kohaselt käibemaksukohustuslasena registreeritud —, on kooskõlas direktiivi 2006/112/EÜ sätetega käibemaksu mahaarvamise õiguse kohta?
            
         
               2.
            
            
               Kui vastus esimesele küsimusele on jaatav, siis kas direktiivis 2006/112/EÜ sätestatud käibemaksu mahaarvamise õiguse üldpõhimõtetega on kooskõlas see, kui sellistes õigusnormides on sätestatud, et käibemaksukohustuslasel on õigus sisend- ja/või impordikäibemaksu mahaarvamiseks enne tema käibemaksukohustuslasena registreerimise kuupäeva omandatud kauba ja/või teenuse suhtes ainult siis, kui seda kaupa kasutatakse selle käibemaksukohustuslase niisuguse tegevuse tarbeks, mis kuulub käibemaksuga maksustamisele, st et enne tema käibemaksukohustuslasena registreerimist omandatud kauba ja teenuse suhtes ei tohi sisend- ja/või impordikäibemaksu maha arvata, kui seda kaupa on juba sellise tegevuse tarbeks kasutatud?